open-index/open-wikipedia-markdown huggingface dataset:
Steinhovden

**Steinhovden** er en bygd i Flora kommune i Sogn og Fjordane. 
 
Steinhovden er rikt på jordbruksområder og havfiske. 

Det har vært bosetning i Steinhovden siden middelalderen og kanskje lenger tilbake. På 1700-tallet ble det drevet flere gårdsbruk i Steinhovden, og utover 1800-tallet økte befolkningen som tilfelle av tilflyttning. På begynnelsen av 1900-tallet ble det oppført både skole og butikk her. Det gikk rutebåt til Florø og de andre bygdene rund. I dag er det flere innbyggere i Steinhovden, og Bygda ser ikke ut til å slite av fraflytning som mange andre bygder i Norge,  men har og tilflyttning, kanskje på grunn av at Steinhovden ellers ligger sentralt midt imellom Florø og Førde.                 

Steinhovden Skule er skolen og samtidig grendahus i bygda.

## Referanser
Boann

**Boann** (**Boánn**, **Bóinn** eller **Boand**) er en gudinne i irsk mytologi. Hun forbindes med elva Boyne, som hun skapte ved å fortrolle en magisk brønn slik at den rant over. Hun ble selv ført med i elva da den ble dannet, og mistet først lemmer og deretter livet i vannmassene. 

Hun var i ulike myter enten gift med Nechtan, Elcmar eller Nuada. Hun var imidlertid allguden Dagdas elskerinne, og fikk sønnen Óengus med ham. For at svangerskapet ikke skulle synes, lot Dagda solen stå stille i ni måneder, slik at han ble unnfanget, båret og født på samme dag. 

I andre fortellinger er hun moster og beskytter av den jordiske helten Fráech.
Immram

**Immram** (; flertall *immrama*; etter irsk *iomramh*, , *reise*) er en type fortellinger fra irsk mytologi som skildrer en helts reise til den magiske verden, lokalisert på øyer vest i havet. 

Den mest kjente immram i mytologien er *[[Brans sjøreise]]*. I senere, kristen tid er Brendan sjøfarerens reise bygget over noe av det samme mønsteret.
Wobble board

**Wobble board** er et instrument som den australske sangeren Rolf Harris introduserte.

Dette er et brett som bøyes fram og tilbake og lager en rytmisk voop-lyd.

## Eksterne lenker
* Tie me kangoroo down sport på YouTube
Karl-Wilhelm Sirkka

**Karl-Wilhelm Sirkka** (født 1939) er en norsk politiker, aktivist og forretningsmann.

## Liv og virke
Han har sin utdannelse fra Bedriftsøkonomisk Institutt, Transportøkonomisk institutt og Universitetet i Tromsø. Han har vært amanuensis ved transportlinjen ved Møre og Romsdal distriktshøgskole, Molde.

Sirkka var i sin ungdom medlem av Unge Høyres sentralstyre, redaktør i *[[Finnmark Tidende]]* og fylkessekretær i Finnmark Høyre.

Fra 1969 til 1979 var Sirkka kontorsjef, senere administrerende direktør i Troms Innland Rutebil (nå TIRB). Han hadde permisjon for å være sekretær for kommunalråd for samferdsel og havn Erik Mår i Oslo kommune fra 1972 til 1973.

Sirkka var fra 1980 til 1984 administrerende direktør i Fiskeindustriens landsforening (senere en del av Fiskeri- og havbruksnæringens landsforening) og fra 1981 til 1982 statssekretær for statsråd Inger Koppernæs i Samferdselsdepartementet.

Sirkaa var fra 1984 til 1989 rådgiver i konsulent- og utbyggingsselskapet Barlindhaug i Tromsø, deretter selvstendig konsulent til han ble pensjonist.

Sirkka er, sammen med Jarl Hellesvik, en av forgrunnskikkelsene i Organisasjonen for etnisk og demokratisk likeverd (EDL), som bestrider at samer skal ha særskilte rettigheter som urfolk.

## Referanser
Kaj Gottlob

**Niels August Theodor Kaj Gottlob** (født 9. november 1887 i København, død 12. mai 1976 samme sted) var en dansk arkitekt innen nyklassisismen og funksjonalismen. Han var professor ved Kunstakademiets Arkitektskole fra 1924 til 1938 og kongelig bygningsinspektør i perioden 1936 til 1957.

Han er særlig kjent for Skolen ved Sundet samt Knippelsbro og Langebro i København.
## Utdannelse og yrkesvirksomhet
Gottlob begynte på Kunstakademiet i 1907 og avla eksamen som arkitekt i januar 1914. Året etter mottok han den store gullmedalje for *Fyrtaarn ved Skagen*. I studietiden var han medlem av Den fri Architektforening hvor de unge nyklassisistiske arkitektene møttes. 

Han ble ansatt i Frederiksberg kommunes tekniske forvaltning og var assistent hos Hack Kampmann 1908-1920. Fra 1920 drev han selvstendig virksomhet. Gottlob var lærer ved Teknisk Skole 1915-17 og assistent ved Kunstakademiets Bygnigsskole 1917-24.

Han mottok Kunstakademiets stipendium 1915-16 og Zacharias Jacobsens legat i 1922 og deltok blant annet i École française d'Athènes oppmålingsarbeider i Delfi, Hellas i 1912 og 1923. I 1920 var han i London og 1922 i Nord-Afrika, Italia, Paris, 1923 i Wien og Hellas. 

Gottlobs første monumentale oppgave var Lukaskirken i Århus; en utpreget bykirke. Det opprinnelige prosjektet er preget av en hollandsk-engelsk murstensbarokk, men den ferdige kirken er slankere i proporsjonene og mere nyklassisistisk.
## Verker

* Eget sommerhus ved Dyrehaven (1920)
* Villa, Dalgas Boulevard 45 (1924)
* Skt. Lukas kirke, Århus (1921-26, sammen med Anton Frederiksen, konkurranse 1918)
* Husum skole, Husum, København (1928–30)
* Roskilde Landbobank, Roskilde (1930, også inventar)
* Det danske Studenterhus, Paris (1930)
* *Ørstedhus*, Vester Farimagsgade 41, København (1934)
* Højdevangens skole, København (1930)
* Boligeiendom, Baldersgade 18, Nørrebro, København (1935, opprinnelige skulpturer ved inngangen fjernet, vinduer endret)
* Katrinedalskolen, Vanløse, København (1935)
* Skolen ved Sundet samt Svagbørnsskolen, Samosvej 50, Amager, København (1937-38, begge skoler fredet 1990)
* Knippelsbro, København (1935, fredet 2007)
* Forsamlingsbygningen *Tønderhus* i Tønder
* Universitetsparken ved Nørre Allé, København (1940- og 1950-årene, herunder Tandlægeskolen 1938-41 og 1958-61, ingeniør Christen Ostenfeld)
* Interiør i C.A. Reitzels Boghandel, Nørregade 20 (1941, premiert av Københavns kommune)
* Minnelunden i Ryvangen, Tuborgvej 33, Hellerup (1947-50, parken av Aksel Andersen)
* Langebro, København (1954, fredet 2007)
* Københavns Universitets observatorium, Observator Gyldenkernes Vej 3-15, Brorfelde (1953-62, have av Georg Georgsen, fredet 2009)
* Egmont H. Petersens Kollegium, Nørre Allé, København (1954–57)
* Monument for Christiern Pedersen, Helsinge (1956)
* Biologisk Institut, Københavns Universitet, Botanisk have, Øster Farimagsgade (bygget om)
* Festlokaler på Hotel d'Angleterre, Kongens Nytorv

## Referanser

## Eksterne lenker
* 
*
Lamprima

* Se systematisk inndeling

***Lamprima*** er en slekt av biller som hører til familien hjortebiller.

## Utseende

Middelsstore til store (hannene opptil 4,5 centimeter medregnet kjevene), litt flate hjortebiller med skinnende metalliske farger. Hannenes kjever er mer eller mindre forstørret som vanlig i denne familien, gjerne noe oppoverbøyde. Kroppen er fint og ganske tett punktert. De metalliske fargene kan variere mye innen samme art.

## Levevis
Larvene utvikler seg i morken, død ved av mange ulike treslag, både innfødte og innførte.

## Utbredelse
Slekten er utbredt på Ny-Guinea og i Australia. Noen arter har meget vide utbredelser og er funnet over store deler av Australia der det ikke er for tørt, andre er begrenset til enkelte øyer.

## Systematisk inndeling

Slekten har inntil nylig blitt delt opp i flere arter, men mange av navnene blir nå regnet som synonymer for *Lamprima aurata* .

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien Lampriminae 
****** Slekten *Lamprima* Latreille, 1806
******* *[[Lamprima adolphinae]]* Gestro, 1875 – Ny-Guinea
******* *[[Lamprima aenea]]* (Fabricius, 1792) – Norfolk Island
******* *[[Lamprima aurata]]* Latreille, 1817 – Australia, også Tasmania
******* *[[Lamprima imberbis]]*  Carter, 1926 – Australia
******* *[[Lamprima insularis]]* W.J. MacLeay, 1885 – Lord Howe Island

## Referanser


## Kilder
* Oversikt over artene

## Eksterne lenker
* Bildegalleri over artene
*
Servicebuss

**Servicebusser** er en spesiell type bussruter som henvender seg til eldre beboere og vil forbinde boligområder, pleieboliger, biblioteker, apoteker, sykehus og tog&ndash; og metrostasjoner. Rutene kan også benyttes av andre.

## Referanser
Grønne Cykelruter

**Grønne Cykelruter** er en betegnelse for en rekke sykkelstier, både etablerte og planlagte, i København og Frederiksberg kommune. Den første sykkelruten går fra Valby over Frederiksberg til Nørrebro. Ruten går blant annet gjennom Superkilen og Nørrebroparken og krysser Åboulevarden via en ny sykkelbro.

## Referanser


## Eksterne lenker
*
Hyttedrømmen

***Hyttedrømmen*** er en dokumentarserie fra Valdres, produsert av Hilde Skofteland og Hege Michelsen i Skofteland Film for TV 2. Serien er på seks episoder og ble første gang vist på TV 2 i påsken 2010. Idé og manus, regissør, og delvis fotograf for TV-serien var Kenneth Slotterøy Elvebakk.

TV-serien omhandler temaer som Bygde-Norges fremtid og hva natur og fjell betyr for den norske identiteten. I serien følger vi hyttefolk og bygdefolk i fjellkommunen Vestre Slidre i ett år – en kommune med flere hytter enn fastboende innbyggere. Noen har eldre hytter. Noen bygger nye og store hytter. *Hyttedrømmen* setter søkelyset på ferie- og forbrukervaner, miljøet og norsk kultur- og naturarv. Musikken i serien er komponert av Bjørn Fløystad, hovedklipper er Robert V. Stensgård, kommentarer lest av Kristian Taraldsen, grafikk og vignett laget av BUG i Bergen.  

Medvirkende i TV-serien: Familien Gilbo fra Asker, Vidar Opheim, Rebekka Opheim, Erik Martin Berge, Elin og Terje Nikolaysen, Bjørn Stendebakken, Edgar Hanssen og Mai-Britt Thorsrud Jansen, Kjell Arne Bay, Elisabeth Mellbye og Eivind Brenna, Bendik Brenna, Eli Staxrud Brenna, Ellen Marie og Tor Jersin Skaflestad, Karl Holden og butikkeier Harald Lasskogen, samt flere.  

*Hyttedrømmen* ble finansiert av TV 2, Norsk filminstitutt ved Bodil Cold-Ravnkilde, Valdres Natur og kulturpark, Norsk kulturråd og Film 3 ved Inge Tenvik.

## Referanser


## Eksterne lenker
*
Sykkeldeling

**Sykkeldeling** er et begrep for sykler som er til utleie i byer eller på tettsteder. En slik sykkel som deles kalles en **delingssykkel**, og kan for eksempel deles blant ansatte i bedrifter, beborere i byer eller borettslag, enten som en abonnementtjeneste eller betaling per tur.

Delingssykler kalles i blant bysykler eller bygdesykler. De er som regel brukssykler, altså sykler laget for praktiske formål som pendling og transport av barn eller forbruksvarer, i motsetning til fart og utholdenhet som med tur- og sportssykler.

## Utbredelse
København var en av de første byene som innførte bysykkelen. Siden har storbyer som Paris, Barcelona og Mexico by etablert lignende prosjekter. Kandidatene til borgmestervalget i London i 2008 hadde bysykkelprosjekter med i sine valgprogram.

### Norge
I Norge er det flere løsninger som blir brukt mot kundene. Den ene er automatisk utleie som krever et abonnement betalt i forveien. Byer som Oslo og Drammen har denne løsningen. Den andre er å leie ut syklene på betjente steder. Bysyklene i Tønsberg var et forsøk på dette. I Rogaland har kollektivselskapet Kolumbus gjort elbysykler tilgjengelig som en del av sonebilletten.

*Bergen
*Drammen
*Haugesund
*Levanger
*Oslo
*Sandnes
*Stavanger
*Trondheim
*Tønsberg
*Ås

I Trondheim ble de første 200 bysyklene utplassert våren 1998. To år etter ble 150 bysykler en del av ordningen i Drammen.

## Referanser


## Eksterne lenker
*Bergen bysykkel
*Drammen bysykkel 
*Haugesund bysykkel
*Levanger bysykkel 
*Oslo bysykkel
*Sandnes bysykkel
*Stavanger bysykkel
*Trondheim bysykkel
*Bygdebike på Ås
Hans Petter Knudsen

**Hans Petter Sverre Knudsen** (født 1. mai 1944 i Oslo, død 1. april 2011 samme sted) var en norsk forfatter, skøyte-entusiast og jazzmusiker.

Han var medlem av Norges Skøyteforbunds statistikk- og rekordutvalg. Knudsen har skrevet bøkene «Sverre Vegenor: Den glemte folkeskribenten» (1986) og «Folkeskribenten Rudolf Muus og hans forleggere»  (1995), begge utgitt av Bladkompaniet, samt flere skøytehistoriske hefter.
I 1995 fikk han Fritt Ords honnør for sin iherdige forskning i norsk folkelesnings historie. 
På 1960-tallet spilte han barytonsaksofon i soulbandet «Little Earl & The Sapphires» som slo igjennom på Club 7.  De turnerte i Norge og utlandet og spilte blant annet inn en låt med  Wenche Myhre: «Love A go-go».

## Eksterne lenker
* Hans Petter Knudsen er død – Minneord
Jailbreak (album)

***Jailbreak*** er den irske hardrock-gruppa Thin Lizzys sjette studioalbum og deres største suksess. Albumet ble innspilt i Ramport Studios i London fra desember 1975 og utgitt 1976. Dette albumet skulle bli gruppas kommersielle gjennombrudd i USA med 18.-plass som beste plassering på salgslistene. Plata inneholder hiten «The Boys Are Back in Town».

Produsent på plata var John Alcock.

Tittellåten «Jailbreak» ble også utgitt som singel med «Running Back» på B-siden.

## Sporliste
Alle sanger er skrevet av Phil Lynott der ikke annet er oppgitt.
### Side en
#«Jailbreak» – 4:01
#«Angel from the Coast» (Lynott, Brian Robertson) – 3:03
#«Running Back» – 3:13
#«Romeo and the Lonely Girl» – 3:55
#«Warriors» (Lynott, Scott Gorham) – 4:09

### Side to
#«The Boys Are Back in Town» – 4:27
#«Fight or Fall» – 3:45
#«Cowboy Song» (Lynott, Brian Downey)– 5:16
#«Emerald» (Gorham, Downey, Robertson, Lynott) – 4:03

## Medvirkende
* Phil Lynott – bassgitar, vokal, akustisk gitar
* Scott Gorham – gitar
* Brian Robertson – gitar
* Brian Downey – trommer, perkusjon

## Referanser


## Eksterne lenker
*
Black site

**Black site** («svart sted») er engelsk terminologi for et sted hvor det foregår hemmelige militære prosjekter, uten at de aktuelle styresmakter vedkjenner seg dem. I de senere år er betegnelsen mest kjent for hemmelige irregulære fengsler (*secret detention facilities*) drevet av Central Intelligence Agency (CIA), utenfor amerikansk territorium og jurisdiksjon. Slike hemmelige fengsler har vokst frem under Krigen mot terror og benyttes for irregulær fengsling uten lov og dom av motstandere som av en av partene påstås å ikke ha rett til å behandling som krigsfanger.

Flere slike hemmelige irregulære fengsler er knyttet til ekstraordinær bortføring gjennom observasjon av fangefly og kontroll av deres ruter. I mange tilfeller er ikke selve stedet hemmelig, men aktiviteten som foregår på stedene er stengt for innsyn. Kjente steder som brukes som irregulære fengsler er blant annet Guantánamobukten fangeleir og Bagram Theater Internment Facility. Kjente fanger som har sittet i slike irregulære fengsler er blant annet Mohamed Farag Ahmad Bashmilah, Khalid El-Masri, Abu Omar og Aafia Siddiqui. Historien til Khalid El-Masri er gjengitt i filmen *[[Antatt skyldig]]* (*Rendition*). Historien til Mohamed Farag Ahmad Bashmilah er gjengitt i enttmagasinet *[[Salon]]s* artikkel *Inside the CIA's notorious «black sites»*. Historien er blant annet kjent gjennom et sivilt søksmål satt frem av American Civil Liberties Union (*ACLU*) mot Jeppesen Dataplan Inc., som er et underfirma av Boeing. Dette firmaet er påstått å være operatør for noen av flyvningene knyttet til CIAs ekstraordinære bortføringer.

I 2007 slo Europaparlamentet fast (med 382 stemmer for, 256 i mot, og 74 blanke stemmer) at hemmelige irregulære fengsler hadde blitt drevet i Polen og Romania av CIA.

## Referanser
Fisketorvet

**Fisketorvet** er et stort kjøpesenter på Kalvebod Brygge like ved Københavns sentrum. Senteret åpnet 10. oktober 2000.

Senteret inneholder butikker, vel 30 serveringssteder og Danmarks største kino.

Senteret ligger på samme sted som Københavns gamle handelsplass for fisk. Fiskehandelen foregikk på Gammel Strand frem til 1958, da den flyttet til Kalvebod Brygge i Sydhavnen. Da senteret ble bygget ut, ble fiskehandelen flyttet til Nordhavnen.

Fisketorvet eies av Unibail-Rodamco-Westfield.

## Referanser


## Eksterne lenker
*
Jeanne Hoban

**Jeanne May Hoban**, etter ekteskapet også omtalt som **Jeanne Moonesinghe** (født 3. august 1924 i Gillingham i Kent i Storbritannia, død 18. april 1997 i Sri Lanka) var en britisk journalist, kommunist og trotskist som var aktiv i flere fagforeninger og i politikken på Sri Lanka. Hun var en av få radikale europeere som var bosatt på Sri Lanka på 1900-tallet. 

## Liv og virke
### Bakgrunn
Hennes far, major William Leo Hoban var en britisk bokser i fjærvekt-klassen og en tidligere soldat med irske røtter. Han var kroppsøvingsinstruktør i the British Army. Hennes mor, May Irene Free, var en forretningskvinne med delvis jødisk avstamming. I hennes familie var det mange militære. Familien flyttet mye, og Jeannes tidlige liv ble tilbrakt i en rekke militærleire. I 1936 ble hennes far utnevnt til instruktør ved Eton College, og familien bosatte seg derfor i Slough. Hoban ble utdannet ved Slough High School for jenter. Hun fikk opplæring i boksing og svømming og var dyktig i flere idrettsgrener.

Under andre verdenskrig ble Hoban en gang truffet av skudd fra maskinpistol fra et tysk Luftwaffe-fly. Etter krigen, i 1945, begynte hun å studere rettsvitenskap ved University College i London.

### Politisk og sosialt engasjement
Hun ble medlem av the Communist Party of Great Britain (CPGB) i 1946. Der møtte hun sin fremtidige ektemann, Anil Moonesinghe. Hun sluttet seg til det revolusjonære kommunistpartiet (RCP) sammen med ektemannen, og Jeanne ble valgt til hovedstyret av denne grupperingen. Gruppen ble senere omdøpt til *Socialist Workers Party* (SWP). 

Hun giftet seg med Anil Moonesinghe i 1948 og de flyttet inn i en husbåt som de kalte for "Rød Oktober". Denne husbåten bygde de sammen på elven Themsen. Politisk gikk de da inn i Labour Party. 

Etter å ha gjort ferdig eksamen ved University College, studerte Hoban internasjonale lovverk ved London School of Economics. Hun fullførte ikke mastergradsstudiene, ettersom hun valgte å følge med ektemannen til Sri Lanka i 1952. 

På Sri Lanka arbeidet hun i fagforeningen *Lanka Estate Workers Union*, blant annet på plantasjer som dyrket te og gummi. Virksomheten hennes som fagforeningsmedlem og -forkjemper var svært upopulær blant britiske plantasjeeiere, og Hoban fryktet å bli arrestert og deportert og levde en tid i skjul. Hun unngikk deportasjon og begynte å arbeide som journalist i *The Lake House group of newspapers*. Der ble hun fra 1954 til 1959.

## Referanser
Karin Knudsen

**Karin Knudsen** (født 11. desember 1948) er en norsk musiker. Hun var trommeslager i Club 7s jenteband, Red Hot Peppers på 1960-talletog er nå gitarist og vokalist i R&B-bandet Florrie & Nattergalene. Hun har vært gift med jazzmusiker og forfatter Hans Petter Knudsen.

## Referanser


## Eksterne lenker
* Florrie & Nattergalene
Jailbreak

**Jailbreak** kan vise til:

*Jailbreak (album) – Thin Lizzy-album fra 1976
*Jailbreak (iOS) – en metode for å låse opp enheter som bruker operativsystemet iOS
*'74 Jailbreak – AC/DC-EP
*Jailbreak (sang) – AC/DC-sang
Dmytro Manujilskyj

**Dmytro Zakharovytsj Manujilskyj** (1883–1959) var en ukrainsk og sovjetisk leder. I Sovjet-epoken satt han både i ledelsen av det ukrainske kommunistpartiet, det sovjetiske kommunistpartiet og Komintern.

Manujilskyj studerte først ved universitetet i St. Petersburg, deretter i Paris. Han ble juridisk kandidat fra Sorbonne-universitetet i 1911.

Han ble kommunistparti-medlem i 1903. I 1918 ble han medlem av revolusjonskomiteen i Ukraina, senere ble han folkekommissær for landbruket der. I årene 1920–1923 var han medlem av politbyrået i det ukrainske kommunistpartiet, og i 1921–1922 hadde han vervet som førstesekretær.

I 1922–1952 var Manujilskyj med i sentralkomiteen i det sovjetiske kommunistpartiet. Det første året var han vararepresentant, senere sentralkomitemedlem.

I 1922 begynte han sitt virke i Komintern. I 1924–1928 var han medlem av presidiet, 1928–1943 sekretær i eksekutivkomiteen.

Etter at Komintern ble oppløst var han igjen sentral i Ukraina. I årene 1944–1946 var han ukrainsk kommissær for utenrikssaker, i årene 1944–1953 visestatsminister. I 1949–1952 hadde han også en ny periode som medlem av politbyrået i det ukrainske kommunistpartiet.

Manujilskyj publiserte en rekke verk om den politiske verdenssituasjonen og den kommunistiske bevegelsens rolle.

## Bibliografi
### Manuilskij på nordiske språk
* *Resultaterne af den Kommunistiske Internationales VII. Kongres. Beretning for Moskva og Leningrads Partiaktiv, September 1935*. Arbejderforlaget, København 1936
* *Den Internasjonale Situasjon. Beretning fra SUKP(b)s delegasjon i Den kommunistiske Internasjonales eksekutivkomite på SUKP(b)s 18. partikongress*. Internasjonalt Arbeiderforlag. Oslo 1939.

## Fotnoter

## Referanser


## Kilder
* Ådne Goplen: *Manuilskij, Dmitrij S*, Store norske leksikon, bnd 8. Kunnskapsforlaget (1980)
* ''Biographical dictionary of the Comintern'', Branko M. Lazić, Milorad M. Drachkovitch (side 295) (Besøkt 8. april 2011)
Michael Jakobsen

**Michael Jakobsen** (født 2. januar 1986 i København) er en dansk fotballspiller som spiller for den indiske klubben NorthEast United FC.

## Landslaget
Han fikk sin debut på  i kvalifiseringskampen mot  den 28. mars 2009.

## Referanser


## Eksterne lenker
*
Harry Pollitt

**Harry Pollitt** (født 22. november 1890 i Droylsden i Lancashire, død 27. juni 1960 av hjerneblødning) var generalsekretær for Communist Party of Great Britain i mer enn 20 år. Han etterfulgte Albert Inkpin i dette vervet. 

## Liv og virke
I 1919 var Pollitt involvert i en kampanje for å protestere mot vestlig innblanding i den russiske borgerkrigen. Pollitt ble sterkt påvirket av holdningene til den kommunistiske intellektuelle Rajani Palme Dutt, og de to forble nære allierte i mange år fremover. Fra 1924 til 1929 satt Pollitt som generalsekretær i National Minority Movement, en kommunist-ledet forent front innenfor nesten samtlige fagforeninger i Storbritannia. Han ble etterfulgt av John Gollan som generalsekretær for Communist Party of Great Britain.

I 1925 giftet Pollitt seg med Marjory Edna Brewer (født i 1902), et kommunistisk skolelærer, og de hadde en sønn og en datter sammen. I 1929 valgte CPGB Pollitt til generalsekretær, en stilling han hadde, med et kort avbrudd under den andre verdenskrig, helt frem til 1956. Han ble deretter gjort formann i partiet, en stilling han hadde frem til sin død fire år senere om bord i et cruiseskip som seilte fra Storbritannia til Australia og New Zealand. 

I samtlige av hans offentlige uttalelser, var Pollitt lojal ovenfor Sovjetunionen og dens diktator Josef Stalin. Han var også en forsvarer av at Stalin kvittet seg med flere av hans politiske og militære motstandere under Moskvaprosessene på 1930-tallet. Ved valget i 1945 var Pollitt mindre enn tusen stemmer fra å vinne et sete i det britiske parlamentet som kandidat for Labour Party.

## Referanser
Idrettsklubben Start i 1988

Direkte opprykk til 1. divisjon røk på overtid i siste runde etter det som i Stavanger i ettertid har blitt kalt "Mirakelet i Haugesund". Viking med 10 spillere lå under 1-2 mot Vard, mens Sten Glenn Håberg scoret vinnermålet for Start som slo Vidar 4-3 og var klar for opprykk. På overtid utlignet Viking, men Start var fortsatt foran. Deretter fikk Viking et omdiskutert straffespark og gikk opp i 3-2, noe som sendte Start ned fra førsteplassen.

Til tross for dette endte laget på kvalifiseringsplassen etter en sterk høstsesong. Start lå på det meste sju poeng bak  og , men avanserte sterkt etter ni seire på de ti siste.

Opprykket ble sikret gjennom kvalifiseringskamper, med 2-1 mot Ham-Kam og 3-1 borte mot Bryne. Målscorere i kvaliken var Arve Seland, Helge Haugen, Tore André Dahlum og Sten Glenn Håberg, en kvartett som totalt sto bak 156 mål i Eliteserien for Start.

Kampen mot Bryne var den siste for Svein Mathisen, som hadde annonsert at han ville legge opp. Men etter kampen sto en 74 år gammel mann og ventet i en halv time for å overtale Matta til å fortsette karrieren. Bronselagets Reidar Kvammen ville ikke gå hjem før ham hadde snakket med Svein og bedt ham ta ett år til på banen. Mathisen sto fast på sin avgjørelse, men gjorde likevel et kort comeback året etter.

Starts tredje semifinale endte med hele 0-5 mot Rosenborg på Lerkendal.

Ordningen med straffesparkkonkurranse etter uavgjorte kamper ble i 1988 fjernet etter kun én sesong, mens tre poeng for seier ble videreført.

Svein Mathisen og Trond Pedersen ble utnevnt til æresmedlemmer i klubben.

## [[2. divisjon fotball for menn 1988|2. divisjon]]

### Tabell

### Seriekamper

### Målscorere serie

### [[Kvalifisering til Eliteserien i fotball|Kvalifisering]]

## Cupkamper
*Utdypende artikkel: [[Norgesmesterskapet i fotball for menn 1988|Norgesmesterskapet 1988]]*

## Se også
* Kampreferater
* Kvalifisering til Eliteserien i fotball

## Referanser


## Kilder
Kaare Klint

**Kaare Jensen Klint** (født 15. desember 1888, død 28. mars 1954) var en dansk arkitekt og møbeldesigner.

Han var elev hos sin far, Grundtvigs kirkes arkitekt P.V. Jensen Klint og arkitekt Carl Petersen.

## Pedagog
I 1923 ble Klint ansatt ved Kunstakademiet på Skolen for møbelkunst, og i 1924 ble han professor i arkitektur.

Han organiserte undervisningen på en ny måte ved et inngående samarbeide med sine elever, og han kom til å sette et sterkt preg på dansk møbelkunst.

## Arkitektoppgaver etter 1930
Etter farens død i 1930 sto Klint for fullføringen av Grundtvigs kirke i årene 1930–1940. Han oppførte også Bethlehemskirken  i København 1935–1937 etter farens tegninger.

Kaare Klints sønn Esben Klint (1915–1969) ble også arkitekt; de samarbeidet frem til Kaare Klints bortgang i 1954, og Esben var den som tegnet lysekronene i Grundtvigs kirke samt orgelfasaden samme sted.

## Møbler (utvalg)
Av Klints mest kjente møbeldesign er *[[Fåborgstolen]]* eller *karmstolen* til Fåborg Museum fra 1914, *safaristolen* fra 1933 og *kirkestolen* med flettet sjøgress. Den ble tegnet i 1930 til Bethlehemskirken som var den første danske kirken som forsøkte seg med stolerader i stedet for benker.

## Priser og utmerkelser – utvalg
* Eckersbergmedaljen 1928 
* Grand prix, Barcelona 1929 
* Zach. Jacobsen 1930 
* Grand prix, Brussel 1935 
* Honorary Member of the Faculty of Royal Designers for Industri, The Royal Soc. of Arts, London 1949 
* C.F. Hansen-medaljen 1954

## Referanser


## Eksterne lenker
*
Esben Klint

**Esben Klint** (født 18. juni 1915 i Samarang på Java, død 27. februar 1969 i København) var en dansk arkitekt og designer.

Han var sønn av arkitekten og designeren Kaare Klint og sønnesønn av arkitekten og designeren P.V. Jensen Klint.

Etter å ha fullført sin læretid som snekker, tok Esben Klint arkitektutdannelse ved Teknisk skole i København og ved  Kunstakademiet. Han gikk i lære hos flere av tidens ledende arkitekter, men ble særlig preget av sin fars påvirkning.

Han arbeidet sammen med faren til hans død i 1954 og hadde senere eget arkitektkontor. Klint var tilsynsfører for Grundtvigs kirke i København, som var tegnet av bestefaren P.V. Jensen Klint. Esben Klint har tegnet lysekronene og orgelfasaden til hovedorgelet i Grundvigs kirke.

Klint er ellers kjent for sitt møbeldesign sammen med Børge Mogensen. Han tegnet blant annet flere lamper for firmaet Le Klint.

## Referanser


## Eksterne lenker
*
Helle Klint Bentsen

**Helle Margrethe Klint**, gift **Bentsen** (født 23. september 1887 i København, død 23. juli 1969 samme sted) var en dansk billedhugger, gift med arkitekt Ivar Bentsen.

Helle Klint Bentsen var datter av arkitekt P.V. Jensen Klint  og Mathilde Caroline Pedersdatter og vokste  opp i et miljø preget av kunst. Hun lærte tegning og modellering hos faren, senere studerte hun i Paris og på Kunstakademiet på billedhuggerskolen. 

Hun giftet seg i 1921 med Ivar Bentsen som var elev av hennes far.

Klint Bentsen stilte ut på Charlottenborg Forårsudstilling 1909–10, 1927–28, 1931, på Kunstnernes Efterårsudstilling 1915, 1923, 1929, Kvindelige Kunstneres retrospektive Udstilling, København 1920 og på Billedhuggersammenslutningen 1933 og 1935.

Til Grundtvigs kirke har hun blant annet utført en korsfestelsesgruppe i tre som er modellert etter tegninger av P.V. Jensen Klint og deretter skåret i tre av en billedskjærer.

## Referanser


## Eksterne lenker
*
Idealgassloven

**Idealgassloven** er en matematisk modell som beskriver tilstanden i en «ideell gass», først formulert av Émile Clapeyron i 1834.

Naturloven tar utgangspunkt i ideelle gasser, det vil si hypotetiske gasser bestående av like partikler uten masse og upåvirket av intermolekylære krefter.

Man tenker seg at molekylene i gassen kun støter sammen i elastiske støt, det vil si støt der ingen kinetisk energi går tapt. Dette gjør idealgassloven mest presis ved høye temperaturer (energi går ikke tapt under støt) eller ved lavt trykk internt i gassen, hva som fører til større distanser mellom molekylene.

Loven sier at i et system er forholdet mellom trykk, temperatur og volum alltid konstant:

: pV = nRT

*p = gassens trykk
*V = gassens volum
*n = stoffmengde i mol
*R = gasskonstanten
*T = gassens temperatur i Kelvin (absolutt temperatur).

En enklere versjon kan sies å være den empiriske kombinerte gasslov:

: pV/T = konstant

Det vil si at dersom trykket eller volumet øker, må temperaturen øke tilsvarende for at forholdet holder seg konstant.

## Referanser
Vibraslap

En **Vibraslap** er et musikkinstrument som består av et stykke tre med løse nagler i, som er forbundet til en kule med en metalstang. Man slår kulen ned mot håndflaten, og naglene rasler så mot innsiden av trekassen. 
Dette hevdes å være en etterligning av kjeven til esler eller muldyr som innehar så løse tenner at det skrangler når man slår på den.

Vibraslap brukes særlig i salsamusikk.

## Eksterne lenker
*
Broomhedge

**Broomhedge** er en landsby som ligger om 19 km fra Belfast, nær Lisburn i Nord-Irland. 

## Demografi
Ifølge folketellingen i 2001, postdistriktet som dekker Broomhedge har en populasjon av 403, hvorav:
*52,9% menn og 47,1% kvinner;
*25,6% mer enn 18 år, 20,6% mer enn 60;
*alle av den hvite rase;
*97% født i Nord-Irland;
*4,5% katolsker, 92,6% protestanter;
*92% bor i eneboliger;
*10,9% mellom 16 og 74 år er ansatt i landbruket.
Mitchell Watt

**Mitchell Watt** (født 25. mars 1988 i Bendigo) er en australsk lengdehopper. Han har flere australske mesterskap som ungdom, men forlot friidretten i fem år for drive med bl.a. australsk fotball og rugby, før han returnerte til friidrett i 2008, og ble med i VM i friidrett 2009. Med personlig rekord på 8,43 meter er han den australske lengdehopperen som har hoppet nest lengst, kun Jai Taurima har hoppet lenger (8,49). 

## Ungdom og junior
Watt vant det australske mesterskapet flere ganger som ungdom; han vant U12-klassen i 1999, U12-klassen i 2000 og U14–klassen i 2001. I 2002 kom han på tredjeplass i U16-klassen. 

Hans bestenoteringer som ungdom var 6,42 m i 2001 og 6,98 m i 2002. 

## Senior
Etter fem år borte fra friidrett, der han drev med australsk fotball og rugby, gjenopptok han friidrett med Gary Bourne som trener. Han kom på 8.-plass i det australske mesterskapet i 2008, med 7,33 m. 2009-sesongen startet bra, med 8,04 i et stevne i januar og 8,11 m ved World Athletics Tour-stevnet i Melbourne, kun slått av Fabrice Lapierre. I det australske mesterskapet i 2009 fikk han sølv. I juli satte han ny personlig rekord på 8,34 i Madrid Grand Prix, en rekord han slo senere samme måned, da han hoppet 8,43 i Rethymno i Hellas. 

Han ble tatt ut til VM i friidrett 2009 i Berlin. Her hoppet han 8,14 i kvalifiseringen, og 8,37 som beste hopp i finalen, og tok med det bronse bak Dwight Phillips og Godfrey Khotso Mokoena. 

Året etter deltok han i innendørs-VM i Doha. Her fikk han igjen bronse, denne gangen bak Fabrice Lapierre og Godfrey Khotso Mokoena. Samme år vant han Australia Cup, Brisbane Athletics Classic og Sydney Track Classic. Han deltok ikke i det australske mesterskapet i 2010 på grunn av skade, og han måtte også stå over Samveldelekene av samme årsak. Hans årsbeste i 2010 ble dermed 8,16, satt i Sydney Track Classic.

## Referanser


## Eksterne lenker
*
Stewart Farrar

**Frank Stewart Farrar** (født 28. juni 1916, død 7. februar 2000), som alltid benyttet navnet **Stewart Farrar**, var en britisk forfatter av filmmanuskript, romaner og en framstående figur innenfor nyhedenske religion wicca som han henga det meste av sitt senere liv til å propagandere for med støtte fra sin sjuende hustru Janet Farrar, og sammen med sin venn Gavin Bone. Han skrev flere bøker om wicca sammen med disse to. Tidlig i livet var han en ivrig kommunist og arbeidet som journalist for aviser som *Soviet Weekly* og *Daily Worker*, og tjenestegjorde under den andre verdenskrig som soldat i den britiske hæren. Han var ansvarlig for å skrive episoder for fjernsynsserier som *Dr. Finlay's Casebook*, *Armchair Theatre* og *Crossroads*, og for sitt arbeid med manusskriving for radio vant han en pris fra forfatterforening. Han utga også en rekke romaner, skrevet i ulike sjangrer som kriminal, romantikk og fantastisk litteratur.

Etter å ha blitt innviet i aleksandrinsk wicca av Maxine Sanders i 1970 utga han deretter en av de tidligste bøker som beskrev denne nye, blomstrende religionen, *What Witches Do* (1971). I løpet av noen få måneder etter å ha blitt innviet hadde han steget opp til posisjonen som yppersteprest og grunnla sitt egen heksesabbat i sørlige London sammen med Janet Farrar som han senere ble sammen med og til sist juridisk giftet seg med. I 1976 flyttet paret til Irland hvor de opprettet nye heksesabbater og innviet nye mennesker til wicca, og i henhold til George Knowles kan rundt 75 prosent av wiccatilhengerne i Irland spore sine røtter tilbake til Farrar og hans hustru Janet, som fungerte som yppersteprestinne. Sammen Janet skrev han også flere bøker om emnet, mest kjent er *Eight Sabbats for Witches* (1981) og *The Witches' Way* (1984). I sin tallrike ekteskap fikk han fire barn, Tony, Andy, Lindsay, og Judith.

## Referanser


## Eksterne lenker
* 
*
Erik Hansen (arkitekt)

**Erik Hansen** (født 13. mai 1927 i Ribe, død 31. desember 2016 i København) var en dansk arkitekt som særlig gjorde seg bemerket internasjonalt med bygningsarkeologi. Hansen hadde et langt samarbeide med den franske arkeologiske skolen i Aten og dette medførte at han fikk oppdrag for UNESCO i flere land som rådgiver i forbindelse med restaureringen av monumenter på Verdensarvlisten.

Hansen var også leder av restaureringen av Marmorbroen i København i tiden 1978–1996.

Hansen ble tildelt Eckersbergmedaljen i  og C.F. Hansen-medaljen i .

## Referanser


## Kilder
* Akademirådet om tildelingen av Eckersbergmedaljen
* Ridebaneanlægget hos Slots-og Ejendomsstyrelsen 
*
Paris–Roubaix 2011

**Paris–Roubaix 2011** ble arrangert 10. april 2011, og var den 109. utgaven av sykkelrittet Paris–Roubaix. Løpet gikk over totalt 27 strekk med brostein.

Løpet ble vunnet av Johan Vansummeren som syklet for Garmin-Cervélo. Etter å ha forlatt sine "bruddkamerater" da det gjensto 15km kom han i ensom majestet inn til mål. Vansummeren, som vanligvis er en hjelperytter, fikk en av sine største (og en av sine foreløpig få) seire i karrieren.  Laget Garmin-Cervélo tok en etterlengtet seier etter flere skuffende klassikerløp. Andreplassen tok Leopard Trek-rytteren Fabian Cancellara, tredjeplassen gikk til Maarten Tjallingii fra Rabobank. Thor Hushovd, som man før løpet hadde store forhåpninger til, måtte her nøye seg med en åttendeplass.

## Lag
25 lag var invitert til å delta i rittet, alle 18 ProTeams og 8 åtte profesjonelle kontinentallag. 

## Resultater

## Eksterne lenker
*
Kim Herforth Nielsen

**Kim Herforth Nielsen** (født 28. mars 1954 i Sønderborg) er en dansk arkitekt.

Nielsen er utdannet ved Arkitektskolen i Aarhus i 1981. Sammen med Hans Peter Svendler Nielsen og Lars Frank Nielsen grunnla han arkitektkontoret Nielsen, Nielsen og Nielsen (3xNielsen) i Aarhus i 1986. Senere skiftet firmaet navn til 3XN og Kim Herforth Nielsen er den eneste Nielsen som er igjen.

Som kreativ leder i 3XN har Herforth Nielsen stått i spissen for en lang rekke danske og internasjonale prosjekter som Den danske Ambassade i Berlin, Muziekgebouw i Amsterdam, Museum of Liverpool, Ørestad Gymnasium i København samt hovedseter for flere store virksomheter.

I  mottok Kim Herforth Nielsen C.F. Hansen-medaljen. 3XN mottok Eckersbergmedaljen i .
I tillegg er Herforth Nielsen innehaver av Ridderkorset.
## Øvrige prosjekter - utvalg
* Plassen i Molde 
* Bella Hotel, København
* Barcode i Oslo

## Referanser

## Eksterne lenker
*
James Kirkwood

**James Kirkwood** (1875–1963) var en amerikansk skuespiller og regissør.

Han debuterte på det store lerret i 1909 og han begynte å regissere sine egne filmer i 1912. I 1923 giftet han seg med skuespilleren Lila Lee og de hadde sønnen James Kirkwood junior som senere begynte som forfatter og vant en Pultizer-pris. Hans karriere som regissør sluttet i 1920, men han opptrådte som skuespiller til langt inn i 1950-årene. Kirkwoods filmkarriere tok slutt etter mer enn to hundre filmer som spente over nesten et halvt århundre. Etter hans død i en alder av 88 år, ble han gravlagt ved den hellige Cross Cemetery i Culver City i California.

## Filmografi
* 1909 – *[[At the Altar]]*
* 1909 – *[[Comata, the Sioux]]*
* 1909 – *[[A Corner in Wheat]]*
* 1909 – *[[The Day After (1909)|The Day After]]*
* 1909 – *[[The Renunciation]]*
* 1909 – *[[The Road to the Heart]]*
* 1909 – *[[The Red Man’s View]]*
* 1909 – *[[Pippa Passes]]*
* 1909 – *[[Nursing a Viper]]*
* 1909 – *[[The Mended Lute]]*
* 1909 – *[[The Lonely Villa]]*
* 1909 – *[[The Little Darling]]*
* 1909 – *[[The Death Disc: A Story of the Cromwellian Period]]*
* 1909 – *[[Edgar Allan Poe (film)|Edgar Allan Poe]]*
* 1909 – *[[Fools of Fate]]*
* 1909 – *[[Getting Even]]*
* 1909 – *[[The Gibson Goddess]]*
* 1909 – *[[The Hessian Renegades]]*
* 1909 – *[[In Little Italy]]*
* 1909 – *[[In Old Kentucky (1909)|In Old Kentucky]]*
* 1909 – *[[His Lost Love]]*
* 1909 – *[[Leather Stocking]]*
* 1910 – *[[The Rocky Road]]*
* 1910 – *[[The Modern Prodigal]]*
* 1910 – *[[The Woman from Mellon’s]]*
* 1911 – *[[Love in the Hills]]*
* 1912 – *[[The New York Hat]]*
* 1913 – *[[The House of Discord]]*
* 1914 – *[[Behind the Scenes (1914)|Behind the Scenes]]*
* 1914 – *[[Cinderella (1914)|Cinderella]]*
* 1914 – *[[Home, Sweet Home]]*
* 1914 – *[[The Eagle’s Mate]]*
* 1914 – *[[Classmates]]*
* 1915 – *[[The Masqueraders]]*
* 1915 – *[[Gambier’s Advocate]]*
* 1915 – *[[The Heart of Jennifer]]*
* 1916 – *[[The Foundling (1916)|The Foundling]]*
* 1916 – *[[The Lost Bridegroom]]*
* 1916 – *[[Susie Snowflake]]*
* 1917 – *[[Over There (film)|Over There]]*
* 1918 – *[[The Uphill Path]]*
* 1921 – *[[A Wise Fool]]*
* 1921 – *[[The Great Impersonation (1921)|The Great Impersonation]]*
* 1924 – *[[Discontented Husbands]]*
* 1924 – *[[Wild Oranges]]*
* 1934 – *[[Hired Wife]]*

## Referanser


## Eksterne lenker
* 
*
Phalacrognathus

* Se systematisk inndeling

***Phalacrognathus*** er en slekt av biller som hører til familien hjortebiller.

## Utseende
*Phalacrognathus muelleri* er en ganske stor, svært blankt metallisk hjortebille. Den kan lugne på artene i slekten *[[Lamprima]]* men skiller seg fra disse blant annet på at pronotum er høyt hvelvet. Hannens kjever er forlengede, rette sett ovenfra, men sett fra siden er den markert oppoverøyde. Det er en skarp, oppoverrettet tann ved roten, og ytterst er de kraftig utvidet og gaffelaktig delt. Forleggene (protibiae) har kraftige tenner på yttersiden.

## Levevis
Larvene utvikler seg i soppangrepne, døde stammer av en rekke ulike trær.

## Utbredelse
Arten er bare funnet i regnskogsområdene i Queensland.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien Lampriminae 
****** Slekten *Phalacrognathus* W.J. MacLeay, 1885
******* *[[Phalacrognathus muelleri]]* (W.J. MacLeay, 1885)

## Kilder
* Oversikt over artene

## Eksterne lenker
* Bildegalleri over artene
*
Pablo Urtasun

**Pablo Urtasun Pérez** (født 29. mars 1980 i Urdiain, Navarra) er en spansk profesjonell landeveissyklist. Han syklet for det spanske laget Euskaltel-Euskadi fra 2009 til 2013.

## Meritter

;2004
:3. etappe, Vuelta a Navarra
;2006
:1. etappe, Volta ao Alentejo
;2007
:3. etappe, Vuelta a La Rioja
;2008
:5. etappe, Vuelta a Asturias
;2010
:1. etappe, Vuelta a Asturias
;2011
:7. etappe, Tour of Britain
;2013
:1. etappe, Vuelta a Castilla y León

## Referanser


## Eksterne lenker
* 
*
Turid Wickstrand Iversen

**Turid Wickstrand Iversen** (født 29. desember 1934 i Kirkenes) er en norsk politiker (H).

Hun ble vervet til Unge Høyre som 16-åring. Wickstrand Iversen ble senere den første kvinnelige lederen i Drammen Høyre, medlem av Høyres sentralstyre, nestleder i Kommunenes Sentralforbund, varaordfører 1984–1987 og ordfører 1987–1995 i Drammen samt 1. vararepresentant til Stortinget fra Buskerud 1993–1997. Etter noen år som 1. nestleder er hun fra 2011 leder i Senior Høyres Landsforbund.

Hun vokste opp i Kirkenes og Brønnøysund og utdannet seg til sykepleier ved Drammen sykepleierhøgskole.

## Referanser


## Eksterne lenker
* 
*
André Steensen

**André Steensen** (født 12. oktober 1987) er en profesjonell dansk syklist. Han sykler for det danske laget Glud & Marstrand-LRØ. Han ble profesjonell for Team CSC i 2008.

## Meritter
* **2004**
: Dansk junior mester i landeveissykling
* **2007**
: Dansk U23 mester i temposykling

## Referanser


## Eksterne lenker
*
Dendroblax

* Se systematisk inndeling

***Dendroblax*** er en slekt av biller som hører til familien hjortebiller.

## Utseende
En ganske liten, noe bred, matt mørkbrun hjortebille. Hannens kjever er knapt forstørrede. Frambeinas legger (protibiae) har kraftige tenner på yttersiden. Kroppen er fint og ganske tett punktert. Pronotum er mye bredere enn langt, med rundede sider. Undersiden er kledt med lange, gule hår.

## Levevis
Lite er kjent om biologien til denne arten, til tross for at den ikke er sjelden. Det har blitt registrert at larvene kan ødelegge den nedgravde delen av telefonstolper. Dette kan tyde på at det normale levestedet for disse larvene er døde røtter av trær.

## Utbredelse
Arten lever på New Zealand, der den forekommer på begge de store øyene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien Lampriminae 
****** Slekten *Dendroblax* White, 1846
******* *[[Dendroblax earlii]]* White, 1846

## Kilder
* Hosking, G.P. (1971) *Dendroblax earlii* (Coleoptera: Lucanidae) attacking telephone poles. New Zealand Entomologist 5: 78-79. https://web.archive.org/web/20130209224326/http://ento.org.nz/nzentomologist/free_issues/NZEnto05_1_1971/Volume%205-1-78-79.pdf
* Oversikt over artene

## Eksterne lenker
* Bilder av arten
*
Islands forhandlinger om EU-medlemskap

**Islands forhandlinger om EU-medlemskap** var en prosess som, dersom forhandlingene hadde ført frem, var ment å føre Island inn i Den europeiske union (EU). Alltinget på Island vedtok den 16. juli 2009 å sende en søknad om EU-medlemskap med 33 mot 28 stemmer. Island leverte sin søknad om medlemskap i EU den 23. juli 2009. Det europeiske råd godkjente søknaden den 27. juli 2009 og henvendte seg til Europakommisjonen for å analysere Islands grunnlag for forhandlinger. Den 24. februar 2010 vedtok Europakommisjonen å innlede medlemskapsforhandlinger med Island. Den 17. juni 2010 ble Island tildelt status som søkerland på EUs toppmøte. Forhandlingene mellom EU og Island ble innledet den 27. juli 2010.

Et endelig forhandlingsresultatet var ment å gjøres gjenstand for en folkeavstemning. I 2014 trakk Island søknaden om medlemskap.

Island har vært medlem av EFTA siden 1970, og er gjennom EØS en del av EUs indre marked. Island ble også medlem av Schengen-området den 25. mars 2001.

## Forhandlingene

*Screening* består av en serie møter mellom EU-kommisjonen og søkerlandet for å undersøke graden av søkerlandets tilpasning til EUs regelverk. Det gjør det mulig for søkerlandet å bli bedre kjent med reglene, og tillater EU-kommisjonen og medlemsstatene å evaluere kandidatlandets grad av tilpasninger før forhandlingene. Island og EU-kommisjonen gjennomførte disse møtene fra 15. november 2010 til 17. juni 2011. De fire første kapitlene ble åpnet den 27. juni 2011, og per 2011 var fire kapitler ferdigforhandlet.

*Dokument som beskriver prosessen og hvert kapittel
*Kommisjonens mening om Islands tilpasninger til de ulike kapitlene
*Tidsskjema for screening 2010-2011

## Referanser
Mads Christensen

**Mads Christensen** (født 6. april 1984) er en profesjonell dansk syklist. Han sykler for danske Team Cult Energy. Han har syklet som profesjonell siden 2004. Hans rolle i laget er i hovedsak hjelperytter.

## Lag
* 2004 Team PH
* 2005 Quick Step-Innergetic
* 2006 Barloworld
* 2007 Team Designa Køkken
* 2009 Team Designa Køkken
* 2010 Glud & Marstrand-LRØ Rådgivning
* 2011 Saxo Bank-SunGard
* 2012 Team Saxo Bank-Tinkoff Bank
* 2013 Team Saxo-Tinkoff
* 2014 Team Cult Energy

## Meritter
* **2004**
:3.-plass (bronse medalje), U23 verdensmesterskapet i landeveissykling.
* **2010**
:1.-plass, etappe i Fleche du Sud.

## Referanser


## Eksterne lenker
*
Efebos

**Efebos** eller *Efebe* (gresk ἔφηβος, sammensatt av *epi-*, «individ», + *hebe*, «ungdomsalder», «mandighet»), flertall *efeboi*, germanisert som *efebe* / *ephebe*, eller arkaisert som *efebos* (flertall *ephebi*), er et gresk begrep for en halvvoksen aldersgruppe (tenåring), eller en sosial status reservert for denne alderen i antikken.

## Historie
### I antikkens Hellas
Selv om ordet ganske enkelt kan referere til pubertetsalderen til unge menn og gutter, er den hovedsakelig benyttet for medlemmene, utelukkende fra denne aldersgruppen, av en offisiell institusjon (*efebeia*) som sørget for gjøre dem myndige og til borgere, men trente dem særlig som soldater, tidvis allerede sent ut i felten. De greske bystatene (*[[polis]]*) var avhengig, som den romerske republikk før Gaius Marius' reformer, på et landvern eller militærapparat bestående av borgere.

I Athen var *efeboi* tilsvarende med myndighetsalderen, noe som inntraff ved begynnelsen eller slutten av 18 årsalderen. Etter at de unge mennenes alder og borgerlige herkomst var blitt lovlig bekreftet, ble de skrevet inn i den allmenne listen for medborger og ble i et års tid opplært i våpentrening og andre kroppsøvinger. Etter dette, ved årets slutt, marsjerte de i en mønstring for folket og ble bevæpnet med spyd og skjold. Ved denne seremonien avla de i Aglauros’ helligdom sin vernepliktsed. I løpet av ytterligere ett år fullførte de en form for rekrutt-tjeneste, ofte ved landets grensefestninger.

Fra slutten av 300-tallet f.Kr. skjedde det store endringer i stillingen for efeboi. De utgjorde isteden en form kadettkorps for ungdommer fra gode familier hvor inntredelsen var frivillig, og ikke lenger knyttet til en bestemt aldersgruppe, og under bestemte forhold også åpen for andre enn athenere. Tidsforløpet var fortsatt ettårig. Utdannelsen var foruten våpentrening og fysisk trening, besto også av filosofi, veltalenhet (retorikk), litteratur og musikk.

### I Roma
I Roma hvor eliten, hovedsakelig den patrisiske adelen, ofte ble sendt til Hellas eller fikk greske lærere, ble den greske betegnelsen tatt opp i latinsk form som *ephebus* (flertall *ephebi*), og alderen ble fastsatt til mellom 16 og 20 år.

## Skulptur
I antikken greske skulptur var en «efebos» også en betegnelse for type som avbildet en naken *efebos*, eller ung mann. Den arkaiske typen ble og blir fortsatt betegnet som kouros, flertall *kouroi*. Dette typologiske navnet blir ofte sammensatt med stedet hvor dette objektet tilhørte eller hvor det ble funnet, eksempelvis *Agrigento Efebe* (se illustrasjon).

## Se også
* Efobiske ed

## Litteratur
* Jeanmaire, H. (1939): *Couroi et Courètes : essai sur l'éducation spartiate et sur les rites d'adolescence dans l'Antiquité hellénique*, Bibliothèque universitaire, Lille
* Pélékidis, C. (1962): *Éphébie : histoire de l'éphébie attique*, des origines à 31 av. J.-C., red. de Boccard, Paris
* Reinmuth, O. W. (1971): *The Ephebic Inscriptions of the Fourth Century B.C.*, Leiden Brill, Leyde

## Eksterne lenker
*
David Tanner

**David Tanner** (født 30. september 1984) er den australsk profesjonell landeveissyklist. Han har syklet for blant annet IAM Cycling, Saxo Bank-SunGard og Belkin Pro Cycling Team.

## Meritter

;2007
:Etappe i Tour du Gévaudan
;2010
:Etappe i Tour of Utah
:Etappe i Tour of Beauce
:Etappe i Tour of China
:Etappe i Cascade Classic
:Etappe i Vuelta de Bisbee
;2011
:5.-plass sammenlagt, Ster ZLM Toer
;2015
:3. etappe, Østerrike rundt

## Referanser


## Eksterne lenker
* 
*